open-index/open-wikipedia-markdown huggingface dataset:
Թոմաս Շտեյց

**Թոմաս Արթուր Շտեյց** (), ամերիկացի կենսաքիմիկոս էր, Յեյլի համալսարանի մոլեկուլային կենսաֆիզիկայի և կենսաքիմիայի պրոֆեսոր և Հովարդ Հյուզի բժշկական ինստիտուտի հետազոտող, ով առավել հայտնի է ռիբոսոմներին առընչվող իր նորարական աշխատանքով։

Շտեյցը «ռիբոսոմի կառուցվածքի և ֆունկցիայի ուսումնասիրության համար» Վենկատրաման Ռամակրիշնանի և Ադա Յոնաթի հետ համատեղ 2009 թվականին արժանացել է քիմիայի Նոբելյան մրցանակի։  Շտեյցը «ռիբոսոմի կառուցվածքի և ֆունկցիայի վերաբերյալ իր ուսումնասիրությունների և անտիբիոտիկների կողմից այս ֆունկցիայի արգելակման մեխանիզմը  բացահայտելու համար», 2007 թվականին արժանացել է Գեյրդների միջազգային մրցանակին։

## Կրթություն և կարիերա
Շտեյցը ծնվել է Միլուոքիում, Վիսկոնսին։ Նա քիմիա է սովորել  Լոուրենս համալսարանի բակալավրիատում, որն ավարտել է 1962 թվականին։ 2010 թվականի հունիսին համալսարանը իր քիմիայի շենքը վերանվանել է Թոմաս Ա. Սթեյց գիտության դահլիճ։

Նա կենսաքիմիայի և մոլեկուլային կենսաբանության Ph.D-ն պաշտպանել է Հարվարդի համալսարանում 1966 թվականին, որտեղ նա աշխատել է 1976 թ. քիմիայի Նոբելյան մրցանակի դափնեկիր Ուիլյամ Ն. Լիպսքոմբ կրտսերի ղեկավարությամբ,

Շտեյցը որոշ ժամանակ զբաղեցրել է Կալիֆոռնիայի համալսարանի դոցենտի պաշտոնը, կարճ ժամանակ անց հրաժարական է տվել, քանի որ հաստատությունը նրա կնոջը՝ Ջոանին մերժել է ընդունել որպես մանկավարժ, քանի որ նա կին էր։

1970 թվականին Թոմը և Ջոան Շտեյցը միացան Յեյլի համալսարանին, որտեղ Թոմը շարունակեց աշխատել բջջային և կառուցվածքային կենսաբանության վրա։  2000 թվականին Շտեյցը և Փիթեր Մուրը ռենտգենյան բյուրեղագրության միջոցով որոշեցին մեծ 50S ռիբոսոմային ենթամիավորի ատոմային կառուցվածքը  և իրենց բացահայտումները հրապարակեցին Science ամսագրում։ 2009 թվականին Շտեյցը ռիբոսոմային հետազոտությունների համար արժանացել է Քիմիայի Նոբելյան մրցանակի։

Նա նաև եղել է Մեյսիի անդամ Գյոթինգենի համալսարանում 1976-1977 թվականներին և Fairchild գիտնական Կալիֆորնիայի տեխնոլոգիական ինստիտուտում 1984-1985 թվականներին։

Շտեյցը նաև Rib-X Pharmaceuticals, այժմ Melinta Therapeutics ընկերության հիմնադիրներից էր՝ ռիբոսոմի վրա հիմնված նոր անտիբիոտիկների մշակման համար։

## Անձնական կյանք
Նա սիրում էր լեռնադահուկներով սահել, արշավներ գնալ և այգեգործությամբ զբաղվել։

 
 
Սթեյցն ամուսնացած էր Ջոան Շտեյցի հետ՝ վաստակաշատ մոլեկուլային կենսաբան, ով նաև Յեյլի մոլեկուլային կենսաֆիզիկայի և կենսաքիմիայի պրոֆեսոր է։ Նա ապրում էր նրա հետ Բրենֆորդում, Կոնեկտիկուտում և ուներ մեկ որդի՝ Ջոնը և երկու թոռ՝ Ադամն ու Մեդդին։ Շտեյնը մահացել է 2018 թվականի հոկտեմբերի 9-ին ենթաստամոքսային գեղձի քաղցկեղի բուժման ընթացքում առաջացած բարդություններից։
Մանր տեքստ

## Ծանոթագրություններ

Կատեգորիա:Ամերիկացի գիտնականներ
Կատեգորիա:Ամերիկացի քիմիկոսներ
Կատեգորիա:Քաղցկեղից մահացածներ
Կատեգորիա:Եյլի համալսարանի դասախոսներ
Կատեգորիա:Կենսաքիմիկոսներ
Կատեգորիա:Ամերիկացի կենսաբաններ
Անզոր Մեքվաբիշվիլի

**Անզոր Մեքվաբիշվիլի** (, ), վրացի ֆուտբոլիստ, ռումինական «Ունիվերսիտատյա» ակումբի և Վրաստանի ազգային հավաքականի կիսապաշտպան։ Եվրոպայի 2024 թվականի առաջնության մասնակից։

## Ակումբային կարիերա
2020 թվականի հունիսի 25-ին Անզոր Մեքվաբիշվիլին իր նորամուտն է նշել Թբիլիսիի «Դինամոյի» հիմնական կազմում Վրաստանի առաջնության «Սաբուրթալո» ակումբի դեմ խաղում։ 2020 և 2022 թվականներին «Դինամոյի» կազմում դարձել է Վրաստանի չեմպիոն։

2024 թվականի հունվարին ֆուտբոլիստը տեղափոխվել է ռումինական «Ունիվերսիտատյա» ակումբ։ Նորամուտն այդ ակումբի կազմում նա նշել է 2024 թվականի հունվարի 28-ին՝ «Ստյաուա» ակումբի դեմ խաղում՝ փոխարինման դուրս գալով երկրորդ խաղակեսի սկզբում։

## Կարիերա հավաքականում
2022 թվականի նոյեմբերի 17-ին Մեքվաբիշվիլին նորամուտն է նշել Վրաստանի ազգային հավաքականի կազմում՝ խաղադաշտ դուրս գալով Մարոկկոյի ազգային հավաքականի դեմ ընկերական խաղում։

2024 թվականին նա հավաքականի կազմում մասնակցել է Գերմանիայում կայացած Եվրոպայի առաջնության եզրափակիչ փուլին։ Նա մասնակցել է Թուրքիայի, Չեխիայի և Պորտուգալիայի հավաքականների հետ խմբային փուլի խաղերին։

## Նվաճումներ
**Թբիլիսիի «Դինամո»**

* Վրաստանի չեմպիոն (**2**)՝ 2020, 2022
* Վրաստանի Սուպերգավաթի հաղթող (**2)**՝ 2021, 2023

## Ծանոթագրություններ

Կատեգորիա:Դինամո Թբիլիսիի ֆուտբոլիստներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Թբիլիսի քաղաքում ծնվածներ
Կատեգորիա:Պատվո շքանշանի ասպետներ (Վրաստան)
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Սան Մերկուրիալի աբբայություն

**Սան Մերկուրիալի աբբայություն** (), հյուսիսային Իտալիայի Ֆորլի քաղաքի ( Էմիլիա-Ռոմագնա շրջան) գլխավոր կրոնական շենքը։ Համալիրը բաղկացած է տաճարից (բազիլիկ), զանգակատնից և վանքից (աբբայություն): Աբբայությունը (որպես համալիրի ընդհանուր անվանումը) գտնվում է քաղաքի կենտրոնական հրապարակում և հանդիսանում է քաղաքի ամենահին շենքը (XII դար)։ Այն քաղաքի մշակութային և համալսարանական կյանքի կենտրոնն է, այնտեղ մշտապես անցկացվում են դասախոսություններ, ցուցահանդեսներ և ֆորումներ։

## Պատմություն
Առաջին եկեղեցին այստեղ հայտնվել է 4-րդ դարում և նվիրված է եղել Ստեփանոս Նախավկային։ 9-րդ դարում այն արդեն նվիրված էր Ֆորլիի եպիսկոպոս Սուրբ Մերկուրիալին։ 1173 թվականին շենքը ավերվել է հրդեհից։ 1176 թվականին այն հանձնվել է Վալոմբրոսյան օրդերին, որը դրա փոխարեն հիմնել է աբբայությունը։

Ժամանակակից շենքը կառուցվել է 1180 թվականին՝ լոմբարդո-ռոմանական ոճով, աղյուսե կամպանիլայի (զանգակատան) հետ միասին։ Վերջինս 75 մ բարձրությամբ Իտալիայի ամենաբարձրերից է։ 13-րդ դարում այն համարվել է Իտալիայի թագավորության հրաշալիքներից մեկը։

Այդ ժամանակ եկեղեցին, որը ժամանակին գտնվում էր հին հռոմեական քաղաքից դուրս, ընդգրկված է եղել պաշտպանական պատերի նոր շարքում։ 15-րդ դարում շենքին ավելացվել է Վալոմբրոսյան վանքը։ 19-րդ դարում ավելի փոքր տաճարը հիմնականում ավերվել է հրդեհից։

## Նկարագրություն
Աբբայությունն ունի ուղղանկյուն ձև և զարդարված է կամարներով, որոնք ամրացված են բարակ սյուներով: Կամարների միջով կարելի է մտնել ընդարձակ բակ, որի կենտրոնում կա հնագույն ջրհոր, որը պահպանվել է մինչ օրս։

Եկեղեցու աղյուսե ճակատը զարդարված է շքեղ վարդակով (մեծ կլոր պատուհան), որը գտնվում է գլխավոր մուտքի վերևում։ Այն պատկերում է տեսարաններ « Աստվածահայտնությունից » և «Մոգերի երկրպագությունից», դրանք վերագրվում են այսպես կոչված ամիսների վարպետին, որը աշխատել է Ֆերարայի տաճարում: Եկեղեցու աբսիդը վերակառուցվել է 1585 թվականին։ Նույն ժամանակաշրջանին են պատկանում Բերգամոյից Ալեսանդրո Բինիի փայտե երգչախմբերը։

Եկեղեցու ներսը զարդարված է բազմաթիվ արվեստի գործերով։ Ամենահայտնին Ֆորլիի կառավարիչ Պինո III Օրդելաֆիի երիտասարդ կնոջ՝ Բարբարա Մանֆրեդիի գերեզմանն է։ Այն քանդակել է Ֆիեզոլեի վարպետ Ֆրանչեսկո դի Սիմոնե Ֆերուչին։ Այն ժամանակին գտնվել է Սան Բիաջիո եկեղեցում, որը ավերվել է Երկրորդ համաշխարհային պատերազմի ժամանակ։
Պատկեր:Forlì,_san_mercuriale,_esterno_06.jpg|link=Файл:Forlì,_san_mercuriale,_esterno_06.jpg|alt=Фасад церкви|Եկեղեցու ճակատը
Պատկեր:Forlì,_san_mercuriale,_interno,_02.jpg|link=Файл:Forlì,_san_mercuriale,_interno,_02.jpg|alt=Внутри церкви|Եկեղեցու ներսը
Պատկեր:Palmezzano,_concezione.jpg|link=Файл:Palmezzano,_concezione.jpg|alt=Картина Марко Пальмеццано|Մարկո Պալմեցանոյի նկարը


## Ժողովրդական մշակույթում
Assassin's Creed II խաղի առաքելություններից մեկը տեղի է ունենում Սան Մերկուրիալի աբբայությունում, որի գործողությունները տեղի են ունենում Իտալիայում 15-րդ դարի վերջին։

## Ծանոթագրություններ

## Արտաքին հղումներ

Կատեգորիա:1180 կառուցումն ավարտված շենքեր և կառույցներ
Կատեգորիա:Էմիլիա Ռոմանիայի շենքեր և կառույցներ
Կատեգորիա:Իտալիայի բազիլիկ եկեղեցիներ
Կատեգորիա:Իտալիայի կաթոլիկ եկեղեցիներ
Կատեգորիա:Կաթոլիկ եկեղեցի
Կատեգորիա:Կաթոլիկ եկեղեցու կառույցներ
Հրթիռային հարձակում Պոլտավայի վրա

**[[Պոլտավա]]յի վրա հրթիռային հարձակումը** ռուսական զորքերի կողմից իրականացվել է 2024 թվականի սեպտեմբերի 3-ին։ Հրաձգության են ենթարկվել Հեռահաղորդակցության և տեղեկատվական տեխնոլոգիաների ռազմական ինստիտուտը և հարակից հիվանդանոցը:

## Իրադարձություններ
Ռուսաստանի զինված ուժերը 2024 թվականի սեպտեմբերի 3-ին հարձակվել են Պոլտավայում տեղակայված Հեռահաղորդակցության և ինֆորմատիզացիայի ռազմական ինստիտուտի վրա։ Ըստ «Суспільне» հրատարակության՝ հարձակումը տեղի է ունեցել ժամը 9։ 10-ին։

Ըստ ուկրաինական BBC ծառայության հաղորդագրության, դպրոցի տարածքում, որը ներկայումս լուծարված է, տեղակայված է թիվ 179 ազդանշանային կորպուսի ուսումնական կենտրոնը։

Ուկրաինայի արտակարգ իրավիճակների պետական ծառայության տվյալներով՝ հարձակման հետևանքով գրանցվել է ինստիտուտի 6 հարկանի ակադեմիական շենքի մասնակի ավերածություն, երեք բազմահարկ բնակելի շենքերի, հինգ մասնավոր բնակելի շենքերի, ինչպես նաև գրասենյակի վնաս։

Ուկրաինայի ցամաքային ուժերը հաստատել են տեղեկությունը, որ վիրավորների թվում կան Ուկրաինայի զինված ուժերի զինծառայողներ։

Սեպտեմբերի 3-ին Վլադիմիր Զելենսկու հայտարարության համաձայն՝ զոհվել է 41, վիրավորվել՝ ավելի քան 180 մարդ։ Ավելի ուշ Ուկրաինայի գլխավոր դատախազությունը հայտարարել է 51 զոհի, իսկ տեղական իշխանությունները՝ 219 վիրավորի մասին։ Ուկրաինայի պաշտպանության նախարարության տվյալներով՝ հարձակումն իրականացվել է երկու բալիստիկ հրթիռներով։ Մասնակի ավերված է ինստիտուտի շենքերից մեկը։

Վլադիմիր Զելենսկին ասել է. «Դա հարվածել է ուսումնական հաստատության և հարևան հիվանդանոցի տարածքին։ Մասամբ ավերվել է Կապի ինստիտուտի շենքերից մեկը, մարդիկ հայտնվեցին փլատակների տակ»։ Ուկրաինայի ՆԳՆ ղեկավար Իգոր Կլիմենկոյի հայտարարության համաձայն, վնասվել են հարվածի վայրի մոտ գտնվող բնակելի շենքերը: Պայթյունի ալիքից շենքերի ապակիները կոտրվել են, իսկ ճակատները վնասվել են։

Ուկրաինայի պաշտպանության նախարարությունը հայտարարել է, որ օդային հարձակման նախազգուշացման և հարվածի միջև չափազանց կարճ դադարի պատճառով մարդիկ վիրավորվել են ռումբերի ապաստարան փախչելու փորձի ժամանակ։

Հաջորդ երեք օրերը Պոլտավայի մարզում սգո օրեր են հայտարարվել։

Սեպտեմբերի 4-ի առավոտվա դրությամբ զոհերի թիվը հասել է 53-ի, վիրավորներինը՝ 298-ի։

## Ծանոթագրություններ

Կատեգորիա:2024 Ուկրաինայում
Կատեգորիա:Պոլտավայի մարզ
Կատեգորիա:Ռուս-ուկրաինական պատերազմ
Կատեգորիա:Ռուսաստանի ներխուժումն Ուկրաինա (2022)
The Light Is Coming

**«The Light Is Coming»**, երգչուհի Արիանա Գրանդեի սինգլը ռեփեր Նիքի Մինաժի մասնակցությամբ, որը թողարկվել է 2018 թվականի հունիսի 20-ին որպես Գրանդեի «Sweetener» չորրորդ ստուդիական ալբոմի պրոմո-սինգլ։  Երգը ամերիկյան Billboard Hot 100 հիթ-շքերթում ընդգրկվել է 95 համարի ներքո և հասել 89-րդ հորիզոնականին։

## Թողարկում
2018 թվականի մայիսի 27-ին Արիանա Գրանդեն Instagram-ի իր էջում ներկայացրել է երգը 21 վայրկյանանոց տեսահոլովակով։  Հունիսի 2-ին ներկայացրել է երգի նախադիտումը Wango Tango-ում՝ հայտարարելով, որ երգը կթողարկվի 2018 թվականի հունիսի 20-ին «Sweetener»  ալբոմի նախնական պատվերի հետ միասին։

## Տեսահոլովակ
Չնայած այն հանգամանքին, որ երգը չի թողարկվել որպես պաշտոնական սինգլ, երգի տեսահոլովակի պրեմիերան տեղի է ունեցել երգի թողարկումից տասներկու ժամ անց Reebok-ի պաշտոնական կայքում։  Տեսահոլովակի ռեժիսոր է դարձել Դեյվ Մեյերսը, որը նաև նկարահանել է Գրանդեի «No Tears Left to Cry» երգի տեսահոլովակը, որտեղ Նիքի Մինաժը կատարում է իր հատվածը, իսկ Արիանա Գրանդեն երգում է աղոտ լուսավորված անտառում։  Տեսահոլովակը թողարկվել է ամբողջ աշխարհում YouTube-ում և Vevo-ում հաջորդ օրը:

## Հիթ-շքերթներ

## Հավաստագրումներ

## Ծանոթագրություններ

Կատեգորիա:Արիանա Գրանդեի երգեր
I’ll Be There for You (երգ, The Rembrandts)

**«I’ll Be There for You»**, ամերիկյան The Rembrandts դուետի երգը, որն առավել հայտնի է որպես «Ընկերներ» սիթքոմի սերիաների սկզբում հնչող երաժշտական թեմա։ 

Այն նաև թողարկվել է որպես խմբի «L.P.» երրորդ ստուդիական ալբոմի առաջին սինգլ՝ ընդգրկվելով Ավստրալիայի, Նոր Զելանդիայի, Նորվեգիայի, Իռլանդիայի և Մեծ Բրիտանիայի հիթ-շքերթների լավագույն տասնյակներում։  Երգը զբաղեցրել է առաջին հորիզոնականը Կանադայի հիթ-շքերթում՝ պահպանելով դիրքը հինգ շաբաթ, որտեղ նաև դարձել է 1995 թվականի ամենավաճառվող սինգլը։  Սինգլը նաև հասել է տասնյոթերորդ հորիզոնականին ամերիկյան Billboard Hot 100 հիթ-շքերթում և ութ շաբաթ գլխավորել է Hot 100 Airplay հիթ-շքերթը։

## Պատմություն
Երգի տեքստը գրել են «Ընկերներ» սերիալի պրոդյուսերներ Դեյվիդ Քրեյնը և Մարթա Կաուֆմանը, ինչպես նաև երգերի հեղինակներ Ալլի Ուիլիսը, Ֆիլ Սոլեմը և Դենի Ուայլդը։  Երաժշտությունը գրել է Կաուֆմանի ամուսինը՝ Մայքլ Սքլոֆը։ 

Օրիգինալ թեման, որը տևում է մեկ րոպեից պակաս, հետագայում վերաձայնագրվել է որպես երեք րոպեանոց փոփ երգ։  Այն բանից հետո, երբ ծրագրային տնօրեն Չարլի Քուինը և հաղորդավար Թոմ Փիսը հեռարձակել են բնօրինակ կարճ տարբերակը *WRVW* ռադիոկայանում, այն այնքան է հայտնի դարձել, որ նրանք ստիպված են եղել վերաձայնագրել այն: Խմբի մենակատար Ֆիլ Սոլեմը նշել է. «Մեր լեյբլի ղեկավարները մեզ ասացին, որ մենք պետք է լրացնենք երգը և ձայնագրենք այն: Մենք այլընտրանք չունեինք»։

## Քննադատություն
2009 թվականին *Blender* ամսագիրը երգը ներառել է «Պատմության 50 վատագույն երգերի» ցանկում։ Սակայն *Paste*, *Complex* և Observer ամսագրերը երգը համարել են լավագույն հեռուստատեսային թեմաներից մեկը։

## Կոմերցիոն հաջողություն
Երգը գլխավորել Է Billboard Hot 100 Airplay հիթ-շքերթը թողարկումից անմիջապես հետո ութ շաբաթվա ընթացքում, ինչպես նաև հասել է  Hot Adult Contemporary Tracks և Mainstream Top 40 հիթ-շքերթների գագաթնակետին։  Billboard Hot 100 հիթ-շքերթում այն հասել է 17-րդ հորիզոնականին։  Երգը մեծ կոմերցիոն հաջողություն է ունեցել Կանադայում, որտեղ հինգ շաբաթ անընդմեջ հասել է 1-ին հորիզոնականին և դարձել 1995 թվականի ամենավաճառվող սինգլը։  Մեծ Բրիտանիայում այն հասել է 3-րդ հորիզոնականին UK Singles Chart-ում, նույն թվականին այն հասել է գագաթնակետին նույն հորիզոնականում Irish Singles Chart-ում։  Շոտլանդիայում այն գլխավորել Է Scottish Singles and Albums Charts։

## Տեսահոլովակ
Տեսահոլովակում խումբը ելույթ է ունենում ստուդիայում, և նրանց միանում են «Ընկերներ» հեռուստասերիալի դերասանները։

## Երգացանկ

### 1995 թվականի թողարկում
* **US 7-inch vinyl and European CD single**
# "I'll Be There for You (Theme from *Friends*)" – 3:09
# Album snippets – 6:42

* **UK 7-inch and cassette single**
# "I'll Be There for You (Theme from *Friends*)" – 3:09
# Fixin' to Blow – 5:03

### 1997 թվականի թողարկում
* **European and Australian CD single**
# "I'll Be There for You (Theme from *Friends*)" – 3:09
# "Fixin' to Blow" – 5:03
# "Just the Way It Is, Baby" – 4:06
# Snippets medley – 6:46

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքեթրներ

## Ծանոթագրություններ

## Արտաքին հղումներ

* Andrew Ellis. Danny Wilde. Ink 19. 
* The Rembrandts
Զոի Կլոզյուր

**Զոի Կլոզյուր** (, ), ֆրանսիացի երգչուհի, «Մանկական Եվրատեսիլ 2023» երգի մրցույթի հաղթող։

Մինչ «Մանկական Եվրատեսիլը» հայտնի էր «Երեխաների ձայնը» հեռուստանախագծի ֆրանսիական տարբերակի յոթերորդ եթերաշրջանից (2020), որտեղ հասել էր մինչև կիսաեզրափակիչ:

## Կենսագրություն
Զոիի հայրենի քաղաքը Մոնռուժն է։

6 տարեկանից աղջիկը վոկալի և դաշնամուրի դասերի է մասնակցել։

Երիտասարդ երգչուհու կարիերայի համար որոշիչ էր 2019 թվականը, երբ նա մասնակցել է «Երեխաների ձայնը» նախագծին (եթեր է հեռարձակվել 2020 թվականին): Կույր լսումների ժամանակ նա կատարել է Մարինա Քեյի «Homeless» երգը։ Չնայած չորս մրցավարներից միայն ռեփեր Սոպրանոն է շրջվել նրա կողմը, սակայն նրա հետ նա հասել է կիսաեզրափակիչ։ («Դու ունես Վանեսա Պարադիի խարիզմա, դու արդեն աստղ ես»,- ասել է նա Առնոյի և Իլանի հետ մենամարտից հետո, բայց հաջորդ շրջանում՝ կիսաեզրափակչում, որտեղ նա երգել է Սելին Դիոնի «Je sais pas» երգը, նա այլևս չի ընտրել նրան)։

2020 թվականի նոյեմբերին Զոին թողարկել է «Ma Place» սինգլը։ Այս երգի բառերը նա գրել է Բեռնար Կլապոյի հետ միասին։

Զոին նաև ձայնագրել է «Լաֆոնտենի առակները երգերում» երաժշտական ալբոմը We Are World Citizens խմբի կազմում։ Այս ալբոմը վաճառքի է հանվել 2021 թվականի հոկտեմբերին։

2022 թվականին նա թողարկել է ևս մեկ սոլո սինգլ՝ «Dans les nuages» երգով։

### «Մանկական եվրատեսիլ 2023»
մինի|Զոին Մանկական Եվրատեսիլ երգի մրցույթում
2023 թվականի սեպտեմբերի 27-ին France Télévisions հեռուստաընկերությունը հայտարարել է, որ ընտրել է Զոիին «Cœur» երգով՝ ներկայացնելու Ֆրանսիան նոյեմբերի 26-ին Նիսում կայանալիք «Մանկական Եվրատեսիլին»։ Նույն օրը երգը թողարկվել է սինգլի ձևաչափով։ Հոկտեմբերի 18-ին թողարկվել է երգի տեսահոլովակը։

«Մանկական Եվրատեսիլում» Զոին հավաքել է 228 միավոր և Ֆրանսիային բերել երկրորդ անընդմեջ հաղթանակը (և երրորդը պատմության մեջ): 2-րդ և 3-րդ տեղերը զբաղեցրած Իսպանիայից և Հայաստանից տարբերությունը կազմել է համապատասխանաբար 27 և 48 միավոր։

## Ծանոթագրություններ

## Արտաքին հղումներ
* 

Կատեգորիա:21-րդ դարի երգիչներ և երգչուհիներ
Կատեգորիա:Երաժիշտներ այբբենական կարգով
Կատեգորիա:Մանկական Եվրատեսիլ երգի մրցույթի հաղթողներ
Կատեգորիա:Ֆրանսիացի երգիչներ
Միմուն Ազաուագ

**Միմուն Ազաուագ** (, ; ), ծագումով մարոկկացի գերմանացի ֆուտբոլիստ, կիսապաշտպան։

## Ակումբային կարիերա
Ազաուագը կարիերան սկսել է Ֆրանկֆուրտում։ Այնտեղ հանդես է եկել «Ֆրանկֆուրտի» և «Այնտրախտի» երիտասարդական ակումբներում։ 1999 թվականին Ազաուագը տեղափոխվել է «Մայնց 05», որի կազմում իր նորամուտը նշել է 2001 թվականի օգոստոսին Մյոնխենգլադբախի «Բորուսիայի» հետ Գերմանիայի Գավաթի խաղում։ 2002 թվականի սեպտեմբերից Միմունը դարձել է հիմնական թիմի կանոնավոր խաղացող, որին օգնել է դուրս գալ Բունդեսլիգա 2003/04 մրցաշրջանի արդյունքներով։ Բաց թողնելով 2004/05 մրցաշրջանի առաջին երեք հանդիպումները՝ Ազաուագը Բունդեսլիգայում իր նորամուտը նշել է 2004 թվականի սեպտեմբերի 11-ին, իսկ սեպտեմբերի 18-ին լիգայում գնդակ է խփել «Արմինիայի» դարպասը (1:1):

2004 թվականի հունվարին Ազաուագը տեղափոխվել է «Շալկե 04», սակայն ծնկի վնասվածքի պատճառով բաց է թողել ավելի քան մեկ տարի։ Միմունը խաղադաշտ է վերադարձել 2005 թվականի հունվարի 14-ին «Պադերբորնի» դեմ ընկերական խաղում, իսկ մարտի 4-ին իր նորամուտը նշել է «Շալկե 04»-ի կազմում Բունդեսլիգայում։ 2006 թվականի մարտի 16-ին իր նորամուտն է նշել եվրագավաթներում՝ խաղալով ՈՒԵՖԱ-ի գավաթի խաղարկության 1/8 եզրափակչի «Պալերմոյի» հետ ամբողջ պատասխան հանդիպումը (3:0) և խփելով երրորդ գնդակը։

2006 թվականի ամռանը Ազաուագը խաղային պրակտիկայի համար վարձավճարով մեկնել է «Մայնց», որտեղ 2006/07 մրցաշրջանի 26 խաղում խփել է երկու գնդակ։ Վերադառնալով «Շալկե»՝ Միմունը Չեմպիոնների լիգայում նորամուտը նշեց «Չելսիի» հետ Խմբային փուլի արտագնա խաղում (0:2), սակայն չկարողացավ ամրապնդվել թիմում: 2008 թվականի հունվարին Ազաուագը վարձավճարով տեղափոխվել է «Բոխում» մրցաշրջանի երկրորդ կեսի համար։ 14 խաղում երեք գնդակ խփելուց և վեց գոլային փոխանցում կատարելուց հետո, 2008 թվականի ամռանը Միմուն տեղափոխվել է «Բոխում»։

«Բոխումի» հետ չորս տարվա ամբողջ պայմանագիրը մշակելուց հետո 2012 թվականին տեղափոխվել է «Կայզերսլաուտերն»։ 2014 թվականին ակումբից հեռանալուց հետո Ազաուագը մեկուկես տարի մնաց ազատ գործակալ, մինչև 2015 թվականի դեկտեմբերին պայմանագիր է կնքել «Հեսսեն Դրայխ» ակումբի հետ մինչև մրցաշրջանի ավարտը Հեսսենլիգայում։

## Կարիերան հավաքականում
Ազաուագը 10 խաղ է անցկացրել Գերմանիայի երիտասարդական հավաքականում, սակայն 2009 թվականի հոկտեմբերի 2-ին որոշում է կայացրել խաղալ Մարոկկոյի հավաքականում։

## Ծանոթագրություններ

## Արտաքին հղումներ

Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Բերբերներ
Կատեգորիա:Բոխումի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Կայզերսլաուտերնի ֆուտբոլիստներ
Կատեգորիա:Մայնց 05-ի ֆուտբոլիստներ
Կատեգորիա:Մարոկկացի ֆուտբոլիստներ
Կատեգորիա:Շալկե 04-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Տիմո Սոյնի

**Տիմո  Յուհանի Սոյնի** (, ), ֆինն քաղաքական գործիչ, «Իսկական ֆիններ» կուսակցության նախկին նախագահ (1997-2017), Ֆինլանդիայի արտաքին գործերի նախարար (2015-2019)։

## Քաղաքական կարիերա
1988 թվականին ստացել է քաղաքագիտության մագիստրոսի աստիճան Հելսինկիի համալսարանում։

Եվրոպական պառլամենտում ընտրված «Իսկական ֆիններ» կուսակցության առաջին անդամն է (2009)։  Առաջադրվել է որպես թեկնածու 2006 թվականին Ֆինլանդիայի նախագահական ընտրություններում, հավաքել է 3,4 տոկոս։ 

Այն բանից հետո, երբ 2011 թվականի խորհրդարանական ընտրություններում «Իսկական ֆինները» դարձան էդուսկունտի (Ֆինլանդիայի խորհրդարան) ներկայացուցիչների թվով երրորդ կուսակցությունը երկրում, Սոյնին բանակցություններ էր վարում ընտրություններում հաղթած Ազգային կոալիցիոն կուսակցության առաջնորդ Յուրկի Կատայնենի հետ կառավարությունում «Իսկական ֆինների» մասնակցության վերաբերյալ, սակայն մայիսի 12-ին Սոյնին հայտարարեց այդ բանակցությունները դադարեցնելու և իր կուսակցությունը ընդդիմություն թողնելու մասին ֆինանսական օգնության հարցի շուրջ տարաձայնությունների պատճառով, որը Եվրամիությունը ծրագրում է տրամադրել Պորտուգալիային։

2012 թվականի հոկտեմբերին ավագանու ընտրություններում դարձել է պատգամավոր Էսպոոյում և նոյեմբերին ընտրվել քաղաքային խորհրդի նախագահ (պաշտոնը ստանձնել է 2013 թվականի հունվարին)։

2015 թվականի Էդուսկունտայի ընտրություններից հետո, որտեղ «Իսկական ֆինները» զբաղեցրին երկրորդ տեղը, նրանց առաջնորդ Տիմո Սոյնին մտավ կառավարություն և ստանձնեց Ֆինլանդիայի Պետական խորհրդի փոխնախագահի՝ Ֆինլանդիայի արտաքին գործերի նախարարի պաշտոնը։

2017 թվականի ընտրություններին «Իսկական ֆինների» նախագահի պաշտոնի ընտրություններին չի մասնակցել։ 2017 թվականի հունիսի 10-ին նրան այդ պաշտոնում փոխարինել է Յուսսի Հալլա-ահոն։

2019 թվականի ապրիլի 18-ին հայտնել է իր քաղաքական կարիերայի ավարտի մասին։

## Այլ
* Ըստ կրոնական համոզմունքների՝ կաթոլիկ։
* «Միլուոլ» ֆուտբոլային ակումբի երկրպագու։
* 2015 թվականի սկզբին քաղաքական գործչի պատկերով *Happy Flappy Soini* խաղը զբաղեցրել է երկրորդ հորիզոնականը բջջային սարքերի համար ամենատարածված անվճար հավելվածների շարքում։

## Ծանոթագրություններ

## Արտաքին հղումներ
* Հարցազրույց Տիմո Սոյնիի հետ

 
Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Դիվանագետներ այբբենական կարգով
Կատեգորիա:Հելսինկիի համալսարանի շրջանավարտներ
Կատեգորիա:Ֆինլանդիայի քաղաքական գործիչներ
Կատեգորիա:Ֆինն դիվանագետներ
Ռոբեր Գոդե

**Ռոբեր Գոդե** (, ), շվեյցարացի լրագրող, երաժշտական քննադատ և թարգմանիչ Բանասեր Ֆիլիպ Գոդեի արյունակից եղբայրը։

## Կենսագրություն

Ռոբեր Գոդեն ծնվել է 1866 թվականի նոյեմբերի 21-ին Նևշատել քաղաքում։ Փարիզում երաժշտության տեսություն է սովորել Վինչենցո Ֆերոնիի և Մյունխենում՝ Լյուդվիգ Թյուեի մոտ։ 

1890-ական թվականներին ապրել և աշխատել է Փարիզում, եղել է *Le Temps* թերթի արտասահմանյան քաղաքականության բաժնի խմբագիրը։ Այնուհետև եղել է այդ թերթի թղթակիցը Լոնդոնում, ճանապարհորդել է Հնդկաստանում և Ինդոնեզիայում՝ ուսումնասիրելով տեղի երաժշտական մշակույթը։ Ֆրանսերեն է թարգմանել Ալֆոնս Ֆետի և Էդվարդ Վեսթերմարկի արևելագիտական աշխատությունները։ 1888 թվականին հրատարակել է «Սիրո չարիքը» ինքնակենսագրական վեպը ()։ Ստեղծագործել է նաև վոկալ-սիմֆոնիկ երաժշտություն, որը, սակայն, հեղինակի կամքով չի կատարվել և չի տպագրվել:

Առավել հայտնի է Կլոդ Դեբյուսիի հետ իր բարեկամությամբ, որը սկսվել է 1888 թվականին և տևել մինչև կոմպոզիտորի կյանքի վերջը։ Նա նաև մտերիմ էր Էռնեստ Բլոխի հետ՝ նկատելիորեն ազդելով նրա հայացքների վրա 1910 թվականներին, երբ Բլոխը վերանայում էր իր վերաբերմունքը Ռիխարդ Վագների ստեղծագործության և իր հրեական ինքնության նկատմամբ, Գոդեի և Բլոխի քննարկումները մեծապես կապված էին Հ.Ս. Չեմբերլենի «19-րդ դարի հիմունքները» գրքի հետ, որը 1913 թվականին լույս տեսավ Շվեյցարիայում՝ Գոդեի ֆրանսերեն թարգմանությամբ։ Նշվում է նաև Գոդեի ազդեցությունը Էռնեստ Անսերմի վրա, որը նրան անվանում էր «մարդ, որն ամեն ինչ գիտի և կարդացել է ամեն ինչ»։

Ալոիզ Մոզերի հետ համատեղ ֆրանսերեն է թարգմանել Մոդեստ Մուսորգսկու «Բորիս Գոդունով» օպերայի լիբրետոն։  Այնուհետև հրատարակել է «Բորիս Գոդունովի դաշտերում գիրքը» (; 1926) և դրան կից մի քանի հոդվածներ՝ մասնավորապես հաշվի առնելով Մուսորգսկու ազդեցության խնդիրը Դեբյուսիի վրա։ Լեոն Վալասի հետ Գոդեի և Անրի Պրյունի հակասությունը դարձել է միջպատերազմյան Ֆրանսիայում Դեբյուսիի ստեղծագործության երաժշտական քննադատական իմաստավորման հիմնական իրադարձությունը։

## Ծանոթագրություններ

Կատեգորիա:Շվեյցարացի լրագրողներ
10:35

**«10:35»**, հոլանդացի դիջեյ Tiësto-ի և կանադացի երգչուհի Թեյթ ՄաքՌեյի երգը, որը թողարկվել է 2022 թվականի նոյեմբերի 3-ին *Musical Freedom* և *Atlantic Records* լեյբլներում՝ որպես նրա «Drive» յոթերորդ ստուդիական ալբոմի վեցերորդ սինգլ։

## Պատմություն
2022 թվականի հոկտեմբերի 21-ին ՄաքՌեյն առաջին անգամ TikTok-ում ներկայացրել է երգը, որը ձայնագրվել է Դուբայում՝ Atlantis The Royal-ում՝ չբացահայտելով երգի մասին որևէ մանրամասներ։  Պարզվել է, որ երգի տեսահոլովակը նկարահանվել է հանգստավայրում, որը բացվել է 2023 թվականի հունվարին։ 

Դիջեյը նաև նշել է նմանությունը երգի հիմնական գաղափարի, «ցերեկվանից գիշեր» անցման և հյուրանոցի «երկակի փորձի» միջև։

## Արձագանքներ
Երգը նկարագրվել է որպես ՄաքՌեյի «թեթև վոկալի» և Տիեստոյի «կոպիտ, բասային դրոպի» կատարյալ համադրություն։ *Uproxx*-ից  Լեքսի Լեյնը այն անվանել է «պարային հիմն» և նշել ՄաքՌեյի «բյուրեղյա մաքուր վոկալը», ինչպես նաև գործիքավորումը, որը «ստեղծում է կանխավայելում»։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
*
Ջերի Սեն Ժյուստ

**Ջերմիա (Ջերրի) Սեն Ժյուստ** (, ), հոլանդացի ֆուտբոլիստ, պորտուգալական «Սպորտինգ» ակումբի պաշտպան:

## Ակումբային կարիերա
Սեն Ժյուստը «Հերենվենի» սան է։  Հոլանդական այդ ակումբի ակադեմիա նրան տարել են 11 տարեկանում։  Նա այն ավարտել է 2015 թվականին։ 

2015 թվականի հունվարի 24-ին նշել է իր նորամուտը մեծահասակների ֆուտբոլում՝ Էրեդիվիզիի «Վիտեսի» դեմ խաղում՝ հանդիպման 90-րդ րոպեին փոխարինելով Յոստ Վան Ակենին։  Անմիջապես դարձել է հիմնական կազմի խաղացող. նորամուտային մրցաշրջանում խաղադաշտում անցկացրել է 13 հանդիպում, այդ թվում 9 անգամ հանդես է եկել մեկնարկային կազմում։ 

Արդյունավետ է անցկացրել նաև 2015/2016 մրցաշրջանը՝ խաղադաշտում հայտնվելով 28 անգամ։ 2016 թվականի հունվարի 16-ին խփել է պրոֆեսիոնալ ֆուտբոլում իր առաջին գոլը՝ գրավելով «Զվոլեի» դարպասը։  2019 թվականի օգոստոսին Սեն Ժյուստը չորս տարվա պայմանագիր է կնքել գերմանական «Մայնց 05» ակումբի հետ։

## Կարիերան հավաքականում
Հանդես է եկել Նիդերլանդների պատանեկան տարբեր հավաքականներում, սակայն խաղադաշտ է դուրս եկել միայն ընկերական հանդիպումներում։  Հրավիրվել է Նիդերլանդների երիտասարդական հավաքական, հայտավորված է եղել խաղերի համար, սակայն խաղադաշտ այդպես էլ դուրս չի եկել։

## Ընտանիք
Ջերիի մայրը Հայիթիից է, հայրը՝ Նիդեռլանդներից։  Նրա եղբայրը՝ Յոշուան, ֆուտզալի պրոֆեսիոնալ խաղացող է, ընդգրկվել է Նիդերլանդների այդ մարզաձևի հավաքականում։  Քույրը՝ Նաոմին, աշխատում է Նիդեռլանդների մոդելային բիզնեսում և հեռուստատեսությունում։

## Ձեռքբերումներ
«Ֆեյենորդ»
* Նիդերլանդների գավաթակիր - 2017/18
* Նիդերլանդների սուպերգավաթակիր - 2017, 2018

«Սպորտինգ»
* Պորտուգալիայի չեմպիոն՝ 2023/24

## Ծանոթագրություններ

## Արտաքին հղումներ
* Ֆուտբոլիստի էջը «Սպորտինգի» կայքում

Կատեգորիա:Բունդեսլիգայի ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Մայնց 05-ի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլի պաշտպաններ
Հերթա Բոթհե

**Հերթա Գերթրուդե Բոթհե** (, ), կանանց համակենտրոնացման ճամբարների վեակացու։ Մի քանի անգամ ձերբակալվել է ռազմական հանցագործության մեղադրանքով, դատվել, ազատազրկվել, սակայն ավելի ուշ ազատ է արձակվել։

## Կենսագրություն
Հերթա Բոթհեն ծնվել է 1921 թվականի հունվարի 8-ին գերմանական Տետերով քաղաքում։ Նա օգնել է հորը, որն ուներ փայտանյութի խանութ, որոշ ժամանակ էլ ծառայել է ֆաբրիկայում։ 1939 թվականին անդամակցել է Գերմանացի աղջիկների խորհրդին, որտեղ բարձր առաջադմություն է ցուցաբերել թեթև աթլետիկայում։ 1940 թվականին աշխատանքի է անցել գերմանական հոսպիտալում որպես բուժքույր։

1942 թվականին հրավեր է ստացել որպես վերակացու աշխատել Ռավենսբրյուկ համակենտրոնացման ճամբարում։ Չորսշաբաթյա դասընթացից հետո Բոթհեին ուղարկում են Շտուտհոֆ համակենտրոնացման ճամբար, որը գտնվում էր Գդանսկին մոտ։ Այնտեղ Հերթան ստացել է «*Շտուտհոֆի սադիստուհի*» մականունը կին կալանավորների նկատմամբ դաժան վերաբերմունքի համար։

1944 թվականի հուլիսին Գերդա Շթայնհոֆի հետ ուղարկվել է Բրոմբերգ-Օստ համակենտրոնացման ճամբար։ 1945 թվականի հունվարի 21-ից Բոթհեն վերակացու էր Կենտրոնական Լեհաստանից մինչև Բերգեն-Բելզեն մահվան երթում։ Երթն ավարտվել է 1945 թվականի փետրվարի 20-26։ Բերգեն-Բելզենում նա ղեկավարել է 60 կանանցից բաղկացած խմբին, որոնք աշխատում էին փայտանյութի արտադրամասում։

Ճամբարի ազատագրումից հետո ձերբակալվել է։ Բելզենի դատավարության ժամանակ դատապարտվել է 10 տարվա ազատազրկման։ Հերթա Բոթհեն իր պաշպանության ժամանակ նշել է, որ ծեծել է կալանավորներին, բայց երբեք ոչ մեկի չի սպանել, սակայն կային վկաներ, որոնք հակառակն էին պնդում։ 1951 թվականի դեկտեմբերի 22-ին ժամկետից շուտ ազատ է արձակվում բրիտանական կառավարության ներողամտության շնորհիվ։ Մնացյալ ողջ կյանքն ապրել է Գերմանիայում *Լանգե* ազգանվամբ։ 2004 թվականին *«Holokaust»* փաստագրական սերիալոմ ցուցադրվել է նրա ճեպազրույցը՝ տեսագրված դեռևս 1997 թվականին։ Այնտեղ Հերթա Բոթհեն հայտարարել է․ 

## Ծանոթագրություններ

## Գրականություն
* United Nations War Crimes Commission (Hrsg.): *Law reports of trials of war criminals, selected and prepared by the United Nations War Crimes Commission.* 3 Bände, William S. Hein Publishing, Buffalo (New York) 1997, ISBN 1-57588-403-8 (Reprint der Originalausgabe von 1947–1949).
* Nicholas Goodrick-Clarke: *Hitler's Priestess: Savitri Devi, the Hindu-Aryan Myth and Neo-Nazism*, NYU Press, New York 2000, ISBN 0-8147-3111-2.

## Արտաքին հղումներ
* Kurzbiografie Hertha Bothe
* Video von Hertha Bothe

Կատեգորիա:Հոլոքոստ
Կատեգորիա:Ռազմական հանցագործություններ
Գիորգի Գվելեսիանի

**Գիորգի Գվելեսիանի** (, ), վրացի ֆուտբոլիստ, իրանական «Պերսեպոլիս» ակումբի և Վրաստանի ազգային հավաքականի պաշտպան։ Եվրոպայի 2024 թվականի առաջնության մասնակից։

## Ակումբային կարիերա
Գիորգի Գվելեսիանին Թբիլիսիի «Դինամո» ֆուտբոլային դպրոցի սան է։ Նա իր նորամուտը հարազատ ակումբում նշել է 2010/11 մրցաշրջանում։ Մայրաքաղաքային թիմում նա հանդես է եկել հաջորդ 5 մրցաշրջաններում, որոնց ընթացքում անցկացրել է 65 հանդիպում և դարձել 6 գոլի հեղինակ։ Նա խաղացել է նաև ակումբի երկրորդ թիմում՝ երեք հանդիպում անցկացնելով «Դինամոյի» պահեստային թիմում։ «Դինամոյում» խաղալու ընթացքում նա երեք անգամ դարձել է Վրաստանի չեմպիոն, 4 անգամ՝ երկրի գավաթակիր, երկու անգամ՝ երկրի սուպերգավաթակիր։

2015/16 մրցաշրջանի ավարտից հետո Գիորգին ազատ գործակալի կարգավիճակով լքել է հարազատ ակումբը և հաջողությամբ փորձաշրջան անցել «Վոլին» ակումբում։ 2016 թվականի հուլիսի 18-ին նա պայմանագիր է ստորագրել ուկրաինական ակումբի հետ, սակայն տրանսֆերային արգելքի պատճառով ի վերջո հեռացել է Լուցկի թիմից։ 2017 թվականի սկզբին նա վերադարձել է Թբիլիսիի «Դինամո», որտեղ խաղացել է վեց ամիս։

2017 թվականի կեսերին Գիորգին դարձել է իրանական «Զոբ Ահան» ակումբի խաղացող, որի հետ արծաթե մեդալներ է նվաճել Իրանի բարձրագույն դիվիզիոնում։ Մրցաշրջանի վերջում՝ 2018 թվականի կեսերին, նա դարձել է Պրո-լիգայի մեկ այլ թիմի՝ «Նասաջի Մազանդարանի» խաղացող։ 2019 թվականին տեղափոխվել է «Սեփահան»։

2022 թվականի հունիսի 19-ին նա երկու տարվա պայմանագիր է ստորագրել «Պերսեպոլիս» ակումբի հետ։

## Կարիերա հավաքականում
Վրաստանի երիտասարդական հավաքականի կազմում Գիորգի Գվեսելիանին անցկացրել է 3 հանդիպում: Ֆուտբոլիստը հրավիրվել է ազգային հավաքական 2016 թվականի Եվրոպայի առաջնության ընտրական փուլի Շոտլանդիայի դեմ հանդիպմանը, սակայն ամբողջ խաղն անցկացրել է պահեստայինների նստարանին։

Գվելեսիանին եղել է Վրաստանի առաջին խոշոր մրցաշարին՝ Եվրոպայի 2024 թվականի առաջնությանը, մասնակցող թիմի կազմում։ Նա մասնակցել է չորս հանդիպումներից երեքին, այդ թվում՝ Իսպանիայի հավաքականի հետ փլեյ-օֆ փուլի խաղին։

## Նվաճումներ
### Դինամո (Թբիլիսի)

* Վրաստանի չեմպիոն՝ 2012/13, 2013/14, 2015/16
* Վրաստանի գավաթակիր՝ 2012/13, 2013/14, 2014/15, 2015/16
* Վրաստանի Սուպերգավաթի հաղթող՝ 2014, 2015

### Զոբ Ահան
* Իրանի առաջնության արծաթե մեդալակիր՝ 2017/18

### Սեփահան
* Իրանի առաջնության արծաթե մեդալակիր՝ 2020/21

### Պերսեպոլիս
* Իրանի չեմպիոն՝ 2022/23
* Իրանի գավաթակիր՝ 2022/23
* Իրանի Սուպերգավաթի հաղթող՝ 2023

## Ծանոթագրություններ

## Արտաքին հղումներ
* Պրոֆիլը Դինամոյի (Թբիլիսի) կայքում 

Կատեգորիա:Դինամո Թբիլիսիի ֆուտբոլիստներ
Կատեգորիա:Թբիլիսի քաղաքում ծնվածներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պատվո շքանշանի ասպետներ (Վրաստան)
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Աբբաս Արաղչի

Սեյեդ **Աբբաս Արաղչի** (, ), իրանցի դիվանագետ և քաղաքական գործիչ, Իրանի արտաքին գործերի նախարարը 2024 թվականի օգոստոսից։ Նախկինում նա զբաղեցրել է արտաքին գործերի նախարարության մամուլի խոսնակի և դեսպանի պաշտոնը։

## Կրթություն
Աբբաս Արաղչին Իրանի արտաքին գործերի նախարարությանը կից միջազգային հարաբերությունների դպրոցում ստացել է միջազգային հարաբերությունների բակալավրի կոչում: Այնուհետև նա Իսլամական Ազատ համալսարանի Կենտրոնական Թեհրանի մասնաճյուղում ստացել է քաղաքական գիտությունների մագիստրոսի կոչում: Բացի այդ, Արաղչին Քենտի համալսարանի քաղաքական մտքի բաժնում ստացել է գիտությունների թեկնածուի կոչում։

## Կարիերա
Արաղչին Իրանի արտաքին գործերի նախարարություն է ընդունվել 1989 թվականին։ 1990-ականների սկզբին նա Սաուդյան Արաբիայի Ջիդդա քաղաքում տեղակայված Իսլամական կոնֆերանս կազմակերպությունում զբաղեցրել է Իրանի Իսլամական Հանրապետության մշտական ներկայացուցչության գործերի ժամանակավոր հավատարմատարի պաշտոնը։

Արաղչին զբաղեցրել է Քաղաքական և միջազգային հետազոտությունների ինստիտուտի (IPIS) գլխավոր տնօրենի պաշտոնը։ 2004-2005 թվականներին եղել է Միջազգային հարաբերությունների դպրոցի ռեկտոր։

Արաղչին եղել է նաև դեսպան Ֆինլանդիայում (1999–2003) և Ճապոնիայում (2007–2011)։

Արաղչին նախկինում պաշտոնավարել է որպես Արտաքին գործերի նախարարության Ասիա-Խաղաղօվկիանոսյան, Համագործակցության հարցերի, իրավական և միջազգային հարցերով տեղակալ։ Նա Հասան Ռոհանիի կառավարությունում եղել է Իրանի միջուկային ծրագրի գլխավոր բանակցողը P5+1-ի հետ բանակցություններում։

## ԱԳ նախարար
2017-ից 2021 թվականներին նա որպես նախկին քաղաքական տեղակալ աշխատել է արտաքին գործերի նախարարությունում։ Արաղչին 2024 թվականի օգոստոսի 11-ին առաջադրվել է նորընտիր նախագահ Մասուդ Փեզեշքիանի կողմից որպես իր արտաքին գործերի նախարար։ Օգոստոսի 21-ին Իսլամական Խորհրդատվական ժողովի վստահության քվեից հետո դարձել է արտաքին գործերի նախարար։

Արաղչին աջակցություն է հայտնել Դիմադրության առանցքին։

## Ծանոթագրություններ

Կատեգորիա:1960 ծնունդներ
Կատեգորիա:Ապրող անձինք
Ակսել Դիսասի

**Ակսել Վիլսոն Արթուր Դիսասի Մակինիս Բելո** (, ), ֆրանսիացի ֆուտբոլիստ, անգլիական «Չելսի» ակումբի և Ֆրանսիայի ազգային հավաքականի պաշտպան։ Ֆուտբոլի աշխարհի առաջնություն 2022-ի արծաթե մեդալակիր:

## Ակումբային կարիրեա
Հանդես է եկել «Վիլյե-լե-Բել» և «Սանլիս» երիտասարդական թիմերում։ 2014 թվականի հուլիսին դարձել Է «Փարիզի» ֆուտբոլային ակադեմիայի խաղացող։ «Փարիզի» հիմնական կազմում նորամուտը նշել է 2016 թվականի դեկտեմբերի 11-ին Լիգա 2-ի «Լանսի» դեմ խաղում։ 2016 թվականի հունվարի 8-ին իր պրոֆեսիոնալ կարիերայի առաջին գոլն է խփել «Տուրի» դեմ խաղում։

2016 թվականի հուլիսին տեղափոխվել է «Ռեյմս»։ 2016 թվականի դեկտեմբերի 12-ին նորամուտն է նշել «Օրլեանի» դեմ խաղում։ 2017/18 մրցաշրջանում օգնել է «Ռեյմսին» հաղթել Լիգա 2-ում՝ անցկացնելով 13 հանդիպում և խփելով 1 գնդակ: 2018 թվականի օգոստոսի 25-ին նորամուտն է նշել ֆրանսիական Լիգա 1-ում՝ «Ամյենի» դեմ խաղի 39-րդ րոպեին փոխարինման դուրս գալով Ռեմի Ուդենին։ 2019 թվականի նոյեմբերի 23-ին խփել է իր առաջին գոլը Լիգա 1-ում «Մեցի» դեմ խաղում։

2020 թվականի օգոստոսի սկզբին Դիսասին հնգամյա պայմանագիր է կնքել «Մոնակոյի» հետ։

2023 թվականի օգոստոս 4-ին դարձել է անգլիական «Չելսիի» ֆուտբոլիստ՝ կնքելով վեցամյա պայմանագիր: Տրանսֆերի արժեքը կազմել է 45 մլն եվրո։ Նոր ակումբի կազմում նա գոլի հեղինակ է դարձել «Լիվերպուլի» հետ  առաջին խաղում։

## Կարիրեա հավաքականում
2017-2018 թվականներին Ֆրանսիայի մինչև 20 տարեկանների հավաքականի կազմում անցկացրել է երեք հանդիպում։

2022 թվականի նոյեմբերի 9-ին ընդգրկվել է Ֆրանսիայի հավաքականի պաշտոնական հայտացուցակում՝ Քաթարում կայանալիք 2022 թվականի աշխարհի առաջնության խաղերին մասնակցելու համար։

## Ձեռքբերումներ
; «Ռեյմս»

* Ֆրանսիայի Լիգա 2-ի չեմպիոն՝ 2017/18

## Ծանոթագրություններ

## Արտաքին հղումներ
* Профиль футболиста на официальном сайте ФК «Челси»

Կատեգորիա:Անգլիայի լեգեոներ ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեյմսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Փարիզի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Սուրբ Սիոն եկեղեցի (Հաղպատ)

**Սուրբ Սիոն եկեղեցի**,  հայկական առաքելական եկեղեցի Հայաստանի Լոռու մարզի Ալավերդի համայնքի Հաղպատ գյուղում՝ Հաղպատի վանական համալիրից հարավ–արևմուտք։ 

## Անուն
Եկեղեցին հայտնի է երկու անունով՝ Առաջադեմ և Սուրբ Սիոն։ Ըստ Ժողովրդական ավանդության՝ կեղեցին կառուցվել է Հաղպատի վանքից առաջ՝ դեռևս Գրիգոր Լուսավորչի ժամանակներում, ուստի ստացել է Առաջադեմ անունը։ Արձանագրության մեջ նկարագրվում է Սուրբ Սիոն անունով։ 

## Կարգավիճակ
2004 թվականին եկեղեցին ներառվել է Հաղպատի պատմության և մշակութային անշարժ հուշարձանների պետական ցուցակում որպես հանրապետական նշանակության հուշարձան։

## Պատմություն
Եկեղեցու շինարարության առթիվ կանգնեցված խաչքարի վրայի արձանագրության համաձայն՝ այն կառուցել է 1268 թվականին չորս եղբայրների կողմից։ Ներկայում արձանագրությունը վնասվել է, սակայն ամբողջական եղած ժամանակ Ղրիմեցին ամբողջական տեսքով արտագրել է։

## Ճարտարապետություն և նկարագիր
Կառուցված է սրբատաժ բազալտից։ Պատերին առկա են հայատառ արձանագրություններ, որոնցից 2 տողով արևմտյան ճակատի քիվին, 4 տող՝ արևելյան պատին։  

Եկեղեցու շուրջ կա մի քանի խաչքար, որոնց վրա առկա են հայատառ արձանագրություններ։ Խաչքարերից մեկը հենված է եկեղեցու պատին, որը կանգնեցվել է եկեղեցու կառուցման առթիվ։ Մյուս արձակագիր խաչքարը գտնվում է եկեղեցու արևմտյան մուտքի հարավային կողմում։

## Պատկերասրահ

20230325 Sion church 05.jpg|
20230325 Sion church 03.jpg|
20230325 Sion church 04.jpg|
20230325 Sion church 06.jpg|


## Ծանոթագրություններ

Կատեգորիա:Հաղպատ
Կատեգորիա:Լոռու մարզի հուշարձաններ
Կազակ Մամայի հուշարձան (Կիև)

**Կազակ Մամայի հուշարձան**  — կազակ Մամայի պատվին կանգնեցված հուշարձան, որը ուկրաինական մշակույթի ամենահայտնի կազակ-ասպետի կերպարներից մեկն է, որը նաև համարվում է ուկրաինացի ժողովրդի անձնավորումը որպես ամբողջություն: Հուշարձանը գտնվում է Կիև քաղաքի կենտրոնում ՝ Անկախության Մայդանում։

Հուշարձանը տեղադրվել է 2001 թվականին ՝ Աստվածածնի պաշտպանության Ուղղափառ տոնի նախօրեին։

## Նկարագրություն
Առասպելական Կազակի հուշարձանի հեղինակներն են հայտնի քանդակագործներ Նիկոլայը և Վալենտին Զնոբան։

Կազակ Մամայը պատկերված է բանդուրան ձեռքին։ Ժողովրդական լեգենդների հերոսը միշտ զարդարված էր Սուսերով, սափրված գլխի և բեղերի երկար դեմքով, իսկ հետևում կանգնած էր նրա հավատարիմ ձին:

## Ծանոթագրություններ

Կատեգորիա:2000-ականների ճարտարապետություն
Կատեգորիա:2001 հիմնադրումներ
Կատեգորիա:Կիևի հուշարձաններ
Կատեգորիա:Կիևի տեսարժան վայրեր
Յոն Ամդիսեն

**Յոն Ամդիսեն** (, ), դանիացի ֆուտբոլիստ, որը խաղացել է պաշտպանի դիրքում: Դանիայի ազգային հավաքականի կազմում 1964 թվականի Եվրոպայի առաջնության մասնակից։

## Ակումբային կարիերա
Մեծահասակների ֆուտբոլում իր նորամուտը նշել է 1953 թվականին «Օրհուս» թիմի կազմում, որի գույներն էլ պաշտպանել է տասներեք տարի տևած խաղային կարիերայի ընթացքում։ Այդ ընթացքում չորս անգամ նվաճել է Դանիայի չեմպիոնի տիտղոսը, և հինգ անգամ՝ ազգային գավաթը։ Թիմի հետ հանդես է եկել 1955/1956 թվականների եվրոպական Չեմպիոնների գավաթի խաղարկությունում, որտեղ արդեն առաջին ռաունդում դանիական ակումբը զիջել է ապագա եզրափակիչի մասնակից «Ռեյմսին»։ Իսկ 1960/1961 մրցաշրջանում թիմի հետ հասել է մինչև մրցաշարի քառորդ եզրափակիչ՝ հասնելով լավագույն արդյունքի դանիական ակումբի համար Եվրոպական բարձրագույն մրցաշարում, որը չի գերազանցվել մինչ օրս։ Բուն մրցաշարում Ամդիսենը երեք գոլ է խփել՝ առաջին տուրում տնային հաղթանակ «Լեգիայի» դեմ, երկրորդ տուրում «Ֆրեդրիկստադի» դեմ խաղում (3:0) և քառորդ եզրափակիչում՝ «Բենֆիկայի» դեմ խաղում (1:3):

## Կարիրեա հավաքականում
Հանդես է եկել Դանիայի պատանեկան (1 խաղ, 1 գոլ), երիտասարդական (5 խաղ) և երկրորդ (3 խաղ) հավաքականներում։

1955 թվականի մարտի 13-ին Դանիայի ազգային հավաքականի կազմում իր նորամուտն է նշել պաշտոնական խաղերում Նիդերլանդների դեմ ընկերական խաղում (1:1): Նույն թվականին մասնակցել է Հյուսիսային Եվրոպայի առաջնության երկու հանդիպման՝ մրցաշարում գրավելով երրորդ տեղը։

Հետագայում մասնակցել է 1958 թվականի աշխարհի առաջնության հավաքականի անհաջող ընտրությանը։ Հավաքականում վերջին հանդիպումն անցկացրել է 1961 թվականի մայիսի 28-ին ԳԴՀ-ի դեմ ընկերական խաղում (1:1): Այնուամենայնիվ, հավաքականում իր վերջին խաղից երեք տարի անց  ընդգրկվել է հավաքականի հայտացուցակում 1964 թվականին Իսպանիայում կայացած Եվրոպայի առաջնության համար, որտեղ նա խաղադաշտ դուրս չի եկել, իսկ Դանիան զբաղեցրել է վերջին չորրորդ տեղը։

Ընդհանուր առմամբ ազգային հավաքականում կարիերայի ընթացքում երկրի գլխավոր թիմի մարզահագուստով անցկացրել է 9 հանդիպում ընդհանուր առմամբ ազգային թիմում կարիերայի ընթացքում երկրի գլխավոր թիմի մարզահագուստով անցկացրել է 9 հանդիպում։

Մահացել է 1997 թվականի հունվարի 14-ին՝ կյանքի 63-րդ տարում։

## Ձեռքբերումներ
; «Օրհուս»

* Դանիայի չեմպիոն(4)՝ 1954/1955, 1955/1956, 1956/1957, 1960
* Դանիայի գավաթի գավաթակիր(5)՝ 1954/1955, 1956/1957, 1959/1960, 1960/1961, 1964/1965

## Ծանոթագրություններ

 
Կատեգորիա:Դանիայի հավաքականի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Ֆուտբոլի պաշտպաններ
Կառլա Լազարի

**Կառլա Լազարի** (, ), հանդես է գալիս **Կառլա** մենանունով, երիտասարդ ֆրանսիացի երգչուհի, «Երեխաների ձայնը» հեռուստա շոուի ֆրանսիական տարբերակի հինգերորդ եթերաշրջանի մասնակից։ 2019 թվականի նոյեմբերին ներկայացրել է Ֆրանսիան Մանկական Եվրատեսիլում «Բիմ բամ տոյ» երգով՝ զբաղեցնելով 5-րդ հորիզոնականը։ Եղել է Մանկական Եվրատեսիլ 2021 երգի մրցույթի հաղորդավարուհին, որն անցկացվել է Փարիզում:

2019 թվականի դեկտեմբերին Յութուբում հայտնի ֆիթնես բլոգեր Ժուժու Ֆիտկատսի շնորհիվ, որը Tiktok-ում «Bim bam toi» երգի ներքո նկարահանել է պարային հոլովակ և Կառլայի երգը վիրուսային ժողովրդականություն է ձեռք բերել Ֆրանսիայում:

## Կենսագրություն
Կառլա Լազարին ծնվել է Շատոնյոֆ-Վիլվիյե համայնքում որը գտնվում է Նիցցայի մոտ (Ֆրանսիայի Ալպեր-Մարիտիմ դեպարտամենտ)։

2018 թվականի մասնակցել է ֆրանսիական «Երեխաների ձայնը» մրցույթի հինգերորդ եթերաշրջանին, հասել է եզրափակիչ:

2019 թվականի աշնանը France Télévisions հեռարձակող ընկերությունը հայտարարել է, որ Կառլան « Bim bam toi» երգով ներկայացնելու է Ֆրանսիան Լեհաստանում կայանալիք Մանկական Եվրատեսիլում։

Եվրատեսիլում Կառլան ելույթ է ունեցել երկրորդ համարի ներքո Ավստրալիայից հետո և Ռուսաստանից առաջ։

Ստանալով 85 միավոր տարբեր երկրների ժյուրիից (6-րդ արդյունքը բոլոր մասնակիցների մեջ) և 84 միավոր հանդիսատեսից (3-րդ արդյունք), 169 միավորով զբաղեցրել է 5-րդ հորիզոնականը։

## Սկավառակագրություն
### Ստուդիական ալբոմ

### Սլինգներ

## Ծանոթագրություններ

## Արտաքին հղումներ

Կատեգորիա:Մանկական Եվրատեսիլի մասնակիցներ
Կատեգորիա:Ֆրանսիացի երգչուհիներ
Տորե-Արջենտինա հրապարակ

**Տորե-Արջենտինա հրապարակ** () հրապարակ Հռոմում, որը կառուցվել է 1503 թվականին։ Ժամանակակից հրապարակը ստեղծվել է 1909 թվականին, երբ քանդվել են բնակելի շենքերը և *Սան Նիկոլա դե Չեզարինի* եկեղեցին։ Արջենտինայի թատրոնը գտնվում է հրապարակի արևմտյան մասում։

## Պատմություն
1926-1928 թվականներին տաճարային համալիրի տարածքում սկսվել են պեղումներ, որի ընթացքում հայտնաբերվել են 4-2-րդ դարերի չորս տաճարների մնացորդներ, որոնք գտնվում են ճանապարհի մակարդակից ցածր։  Քանի որ դեռ որոշված չէ, թե ում են նվիրված այդ տաճարները, դրանք կոչվում են A, B, C և D հատվածներ: Մ.թ.ա. 1-ին դարում տաճարների շուրջ կառուցվել են հասարակական շինություններ՝ հյուսիսից *Հեկատոստիլումը* (Հարյուր սյունների սրահ) և Ագրիպպայի հասարակական բաղնիքները, արևմուտքից՝ Պոմպեոսի թատրոնը և սյունասրահը, հարավից՝ Ֆլամինիուսի կրկեսը և Բալբայի թատրոնը, արևելքից՝ Մինուկիուսի սյունասրահը։ Պոմպեոսի կուրիան տեղ է գտել Պոմպեոսի սյունասրահում, այն սենյակում, որտեղ սենատը հավաքվել է Հռոմեական Հանրապետության վերջին տարիներին։ Այդ վայրում մ.թ.ա. 44 թվականին դավադիրների կողմից սպանվել է Հուլիոս Կեսարը։ Սպանությունից մի քանի տարի անց, Օկտավիանոս Օգոստոսի հրամանով փակվել է Պոմպեոսի կուրիան և սպանության վայրում՝ Կեսարի աթոռի մոտ, տեղադրվել է բետոնե կառույց՝ երեք մետր լայնությամբ և երկու մետր բարձրությամբ։ Հնագետներին հաջողվել է գտնել այն 2012 թվականի աշնանը։

Բացի հնագույն ավերակներից, պատմական հետաքրքրություն է իրենից ներկայացնում 12-րդ դարում ֆեոդալական Պապարեսկի ընտանիքի ներկայացուցիչների կողմից կանգնեցված Պապիտո աշտարակը։

Ներկայումս հնագույն հրապարակը, որտեղ գտնվում են անտիկ տաճարային համալիրի մնացորդներ փակ է։ Փողոցից երևում են բոլոր 4 տաճարների, թատրոնի սյունասրահի, անտիկ բաղնիքների և անտիկ ու միջնադարյան դարաշրջանի այլ կառույցների տեսարանը, ինչպես նաև Օկտավիանոս Օգոստոսի տեղադրած Կեսարի սպանության անմիջական վայրի բետոնե կառույցը։

## Կատուների ապաստարան
Համաձայն Իտալիայի խորհրդարանի կողմից 1991 թվականին ընդունված թիվ 281 օրենքի, տաճարի D հատվածում ստեղծվել է կատուների ապաստարան, որտեղ ապրում են բազմաթիբ կատուներ։

Կատուների ապաստարան Տորե-Արջենտինա հրապարկում 1.jpg
Տորե-Արջենտինա հրապարակ.jpg
Տորե-Արջենտինա հրապարակ 1.jpg
Կատուների ապաստարան Տորե-Արջենտինա հրապարկում.jpg
Կատուների ապաստարան Տորե-Արջենտինա հրապարկում 2.jpg


## Ծանոթագրություններ

## Արտաքին հղումներ
* 
* Area Sacra di Largo Argentina
* Virtual reconstruction in 3D of Largo di Torre Argentina in Ancient Rome
*
* 
* 
* 
* 
* 

Կատեգորիա:Հին Հռոմ
Կատեգորիա:Հին Հռոմի ճարտարապետություն
Կատեգորիա:Հռոմի հրապարակներ
Կատեգորիա:Հռոմի տեսարժան վայրեր
Կատեգորիա:Հրապարակներ
Անդրե Ռյոմեր

**Անդրե Իբսեն Ռյոմեր** (,), դանիացի ֆուտբոլիստ, «Միդտյուլան» ակումբի կիսապաշտպան։

## Ակումբային կարիերա
Ֆուտբոլով սկսել է զբաղվել «Կեգում», որտեղից 15 տարեկանում տեղափոխվել է «Միդտյուլանի» ակադեմիա։ 2012 թվականի մարտին ակումբի հետ կնքել է առաջին պրոֆեսիոնալ պայմանագիրը, որը նախատեսված էր 5 տարվա համար։ 2012 թվականի դեկտեմբերի 9-ին ակումբի կազմում նորամուտն է նշել Դանիայի առաջնությունում «Հորսենսի» հետ խաղում՝ 90-րդ րոպեին խաղադաշտ դուրս գալով Պետեր Անդերսոնի փոխարեն։ Մրցաշրջանի արդյունքներով ստացել է թիմի լավագույն նորեկի մրցանակը։ 2014/15 մրցաշրջանի արդյունքներով ակումբի հետ զբաղեցրել է մրցաշարային աղյուսակի առաջին հորիզոնականը և դարձել երկրի չեմպիոն: 2018 թվականի հունվարի 4-ին տեղափոխվել է «Օդենսե», որի հետ կնքել է 3.5 տարվա պայմանագիր։ Նոր ակումբի կազմում առաջին անգամ խաղացել է փետրվարի 16-ին երկրի առաջնությունում «Նորշելանի» դեմ խաղում։ Ակումբում անցկացրած կես տարվա ընթացքում մասնակցել է 12 հանդիպման, սակայն արդյունավետ գործողություններով աչքի չի ընկել։ 2018 թվականի հուլիսի 19-ին եռամյա պայմանագիր է կնքել դանիական ևս մեկ ակումբի՝ «Ռաներսի» հետ։ Թիմի հետ անցկացրել է երկուսուկես մրցաշրջան դանիական սուպերլիգայում՝ այդ ընթացքում մասնակցելով ավելի քան 80 հանդիպման, որոնցում խփել է 11 գնդակ։ 2021 թվականի հունվարի 30-ին տեղափոխվել է շվեդական «Էլֆսբորգ»՝ ակումբի հետ կնքելով քառամյա պայմանագիր։ Բուրոսի ակումբի կազմում առաջին խաղն անցկացրել է փետրվարի 28-ին Շվեդիայի գավաթի խաղարկությունում՝ «Ուտսիկտենի» դեմ խաղում։ Ապրիլի 11-ին «Յուրգորդենի» հետ առաջին տուրի խաղում նորամուտն է նշել «Էլֆսբորգի» կազմում Շվեդիայի առաջնությունում՝ դուրս գալով վիճակագրական կազմով և 81-րդ րոպեին ստանալով դեղին քարտ։

## Ձեռքբերումներ
**Միդտյուլան**
* Դանիայի չեմպիոն՝ 2014/15

## Ծանոթագրություններ

## Արտաքին հղումներ
* Профиль на официальном сайте «Эльфсборга» 

 
Կատեգորիա:Դանիացի ֆուտբոլիստներ
Կատեգորիա:Էլֆսբորգի ֆուտբոլիստներ
Կատեգորիա:Միդտյուլանի ֆուտբոլիստներ
Կատեգորիա:Ռանդերս ՖԱ-ի ֆուտբոլիստներ
Մարիա Վիյկ

**Մարիա Կատարինա Վիյկ** (, ), ֆին նկարչուհի։

## Կենսագրություն
Ծնվել է 1853 թվականի օգոստոսի 3-ին Հելսինկիում, ապահովված ընտանիքում։ Նա Ժան Վիյկի դուստրն էր։

1874-1875 թվականներին սովորել է արվեստ Հելսինկիի նկարչական դպրոցում։ 1875 թվականին նա շարունակել է ուսումը Փարիզում՝ Տոնի Ռոբեր-Ֆլյորիի մոտ՝ Ժյուլիանի ակադեմիայում, որը այն ժամանակ եզակի մասնավոր դպրոցներից էր, որտեղ կանանց թույլատրվում էր սովորել։ 1875 թվականից մինչև 1880 թվականը նա դարձել է Հելսինկիի նկարչական դպրոցի փոխուսուցիչը։ Նրա վաղ շրջանի նկարները, որոնք ցուցադրվել են 1880 թվականին Փարիզի սալոնում, հիմնականում դիմանկարներ էին։ 1881 թվականին նա ստեղծեց մի շարք փոքրիկ նկարներ՝ ավելի հոգեբանական մթնոլորտով։ 1889 թվականին Մեծ Բրիտանիայում նա ծանոթացավ ֆին նկարիչ Հելենա Շերֆբեկի հետ, ով մեծ ազդեցություն ունեցավ նրա ստեղծագործական ոճի ձևավորման վրա։ Հելենայի հետ միասին 1889 թվականի գարնանը նա վերադարձավ Փարիզ՝ Պյուվի դը Շավանի հետ աշխատելու նպատակով։

Նրա «*Maailmalle»* (աշխարից դուրս) նկարը բրոնզե մեդալ է ստացել 1900 թվականի Համաշխարհային ցուցահանդեսում և ընդգրկվել է Ուոլթեր Սփերոուի 1905 թվականի «Աշխարհի կին նկարիչներ» գրքում։

Նրա վերջին ուղևորությունը Փարիզ տեղի է ունեցել 1905 թվականին, որից հետո մնացած կյանքն անցկացրել է Հելսինկիում։ Նրա տեսողությունը սկսեց վատթարանալ, և 1925 թվականին նա աչքի վիրահատության ենթարկվեց։ Մահացել է Հելսինկիում 1928 թվականին։

## Ստեղծագործություններ
Նկարիչուհու գործերի մեծ մասը փոքր չափի են, միայն «Գիտակցումը» (մյուս անվանումը՝ «Անմաքուր խիղճ») կտավն է մեծ չափսերով։


Պատկեր:Wiik Summer idyll.jpg|«Ամառային իդիլիա», 1875 թվական
Պատկեր:Wiik Kardande flicka.jpg|«Աղջիկը, որը մազ է սանրում», 1883 թվական
Պատկեր:Maria Wiik Snappertunan tyttö.jpg|«Սնապպերտունայի աղջիկը»
Պատկեր:Hilja Tukiainen.jpg|«Հիլյա Տուկիաինեն», 1884 թվական
Պատկեր:Maria Wiik-Salida al mundo.jpg|«Աշխարհից դուրս» 1889 թվական
Պատկեր:Maria Wiik - A Study of Pansies and a Japanese Fan.jpg|«Մանուշակների և ճապոնական հովհարի ուսումնասիրություն», մոտավորապես 1887 թվական


## Ծանոթագրություններ

## Արտաքին հղումներ
*Maria Wiik Ժյուլիանի ակադեմիայի կայքում
*Maria Wiik artnet-ում

Կատեգորիա:Նկարչուհիներ
Կատեգորիա:Ֆինն արվեստագետներ
Կերտուզան (այլ կիրառումներ)

**Կերտուզան**, կարող է վերաբերել՝
* Կերտուզան, գյուղ Արևելյան Հայաստանի Ելիզավետպոլի նահանգի Զանգեզուրի գավառում։։
* Կերտուզան, այլ գյուղ Արևելյան Հայաստանի Ելիզավետպոլի նահանգի Զանգեզուրի գավառում։